CELEX: 62014TN0359
Language: el
Date: 2014-05-27 00:00:00
Title: Υπόθεση T-359/14: Προσφυγή της 27ης Μαΐου 2014 — Federación Nacional de Cafeteros de Colombia κατά ΓΕΕΑ — Accelerate (COLOMBIANO COFFEE HOUSE)

4.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 253/44
            
         Προσφυγή της 27ης Μαΐου 2014 — Federación Nacional de Cafeteros de Colombia κατά ΓΕΕΑ — Accelerate (COLOMBIANO COFFEE HOUSE)
   (Υπόθεση T-359/14)
   2014/C 253/59
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Federación Nacional de Cafeteros de Colombia (Μπογκοτά, Κολομβία) (εκπρόσωποι: A. Pomares Caballero και M. Pomares Caballero, abogados)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Accelerate s.a.l. (Βυρηττός, Λίβανος)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να μεταρρυθμίσει την από 27 Μαρτίου 2014 απόφαση του πέμπτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στην υπόθεση R 1200/2013-5 δεχόμενο ότι συντρέχουν στην παρούσα υπόθεση οι προϋποθέσεις εφαρμογής είτε του λόγου σχετικής ακυρότητας του άρθρου 53, παράγραφος 1, στοιχείο γ', του κανονισμού 207/2009, είτε του λόγου απόλυτης ακυρότητας του άρθρου 52, παράγραφος 1, στοιχείο α', του κανονισμού 207/2009, είτε του λόγου ακυρότητας του άρθρου του κανονισμού 510/2006· και τούτο, όσον αφορά όλα τα προϊόντα και τις υπηρεσίες κατά των οποίων στρέφεται η αίτηση κηρύξεως της ακυρότητας,
            
         
               —
            
            
               ή, επικουρικώς, να ακυρώσει την προσβαλλόμενη απόφαση καθόσον αφορά την απόρριψη της αιτήσεως περί κηρύξεως της ακυρότητας για τα προϊόντα «ρύζι, ταπιόκα, σάγος· άλευρα και παρασκευάσματα από δημητριακά, άρτος, γλυκά και ζαχαρώδη, παγωτά· μέλι, σιρόπι μελάσας· μαγιά, σκόνη ζύμης· αλάτι, μουστάρδα· ξίδι, σάλτσες (καρυκεύματα)· μπαχαρικά· πάγος»· της κλάσεως 30 και «Υπηρεσίες εστιάσεως (διατροφής)· υπηρεσίες παροχής προσωρινού καταλύματος»· της κλάσεως 43,
            
         
               —
            
            
               και, εν πάση περιπτώσει, να καταδικάσει το ΓΕΕΑ στα δικά του δικαστικά έξοδα καθώς και στα έξοδα της προσφεύγουσας.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Εικονιστικό σήμα με λεκτικά στοιχεία «COLOMBIANO COFFEE HOUSE» για προϊόντα και υπηρεσίες των κλάσεων 30 και 43 — Υπ. αριθ. 4 635 553 αίτηση καταχωρίσεως κοινοτικού σήματος
   
      Δικαιούχος του κοινοτικού σήματος: προσφεύγουσα
   
      Αιτούσα την κήρυξη της ακυρότητας του κοινοτικού σήματος: απόρριψη της αιτήσεως περί κηρύξεως της ακυρότητας
   
      Αιτιολογία της αιτήσεως κηρύξεως της ακυρότητας: προστατευόμενη γεωγραφική ένδειξη «Café de Colombia»
   
      Απόφαση του τμήματος ακυρώσεως: απόρριψη της αιτήσεως περί κηρύξεως της ακυρότητας
   
      Απόφαση του τμήματος προσφυγών: απόρριψη της προσφυγής
   
      Προβαλλόμενοι λόγοι:
   
   
               —
            
            
               παράβαση του άρθρου 14 του κανονισμού 510/2006,
            
         
               —
            
            
               παράβαση του άρθρου 8, παράγραφος 4, του κανονισμού 207/2009 σε συνδυασμό με το άρθρο 13 του κανονισμού 510/2006,
            
         
               —
            
            
               παράβαση ουσιώδους τύπου λόγω ελλείψεως αιτιολογίας,
            
         
               —
            
            
               παράβαση του άρθρου 7, παράγραφος 1, στοιχείο ια', του κανονισμού 207/2009,
            
         
               —
            
            
               παράβαση του άρθρου 7, παράγραφος 1, στοιχείο ζ', του κανονισμού 207/2009.